c215390b7e240b9f296ecfd2755d87d1

Jeg havde planer om at have sex med en dreng til en fest. Problemet var at den ikke kunne komme op i mig/ få den helt ind og pludselig siger han at kondomet er sprunget. Han var ikke nået at komme og er også i tvivl om at han overhovedet var helt oppe i mig. Vi nåede jo som sagt ikke og have sex men nu er jeg i tvivl om jeg kan være blevet gravid alligevel fordi kondomet sprang. 

 
Graviditet
==========


ungzone.dk
2021.39

Hej.

Hvis han ikke er kommet op i dig, så er jeg ret sikker på, at du ikke er blevet gravid. Men hvis du er i tvivl, kan du købe en graviditetstest eller tage til egen læge, så du ikke behøver at gå rundt og være nervøs.

 

Hej med dig, 

Tak for at skrive ind til os. 

Det er en ærgerlig situation når kondomet springer, men det kan ske og det sker af og til. 

Jeg kan ikke vide om du er gravid, men i og med at I ikke nåede at have sex og at han ikke kom oppe i dig, tror jeg umiddelbart ikke at du er gravid. Men hvis du er i tvivl, ville jeg tage en graviditetstest, som kan købes der hvor du handler ind. Den skal tages den dag du skulle have haft din menstruation. Hvis du ikke har regelmæssig menstruation eller ikke ved hvornår du skal have den, kan du tage testen 3 uger efter din hændelse. Men tag det helt med ro, for det ville undrer mig hvis du var gravid, og det er så sejt af dig at tage det alvorligt, når kondomet springer og stiller spørgsmålstegn ved om du mon er gravid. Det er sejt og modent og viser at du passer på dig selv! 

Hvis testen viser sig at være positiv, så ring til din læge og få en tid og få også en test der. Din læge vil også nu guide dig igennem. 

Håber mit svar kunne hjælpe dig. Det er som sagt rigtig sejt af dig, at du stiller spørgsmålstegn og ikke bare er ligeglad med at kondomet sprang. Hvis du får brug for at skrive ind igen, er du altid velkommen. 

Mange hilsner Ida Marie 

 